CELEX: 32017R2212
Language: et
Date: 2017-11-30 00:00:00
Title: Nõukogu määrus (EL) 2017/2212, 30. november 2017, millega muudetakse määrust (EL) nr 833/2014, mis käsitleb piiravaid meetmeid seoses Venemaa tegevusega, mis destabiliseerib olukorda Ukrainas

1.12.2017   
            
            
               ET
            
            
               Euroopa Liidu Teataja
            
            
               L 316/15
            
         NÕUKOGU MÄÄRUS (EL) 2017/2212,
   30. november 2017,
   millega muudetakse määrust (EL) nr 833/2014, mis käsitleb piiravaid meetmeid seoses Venemaa tegevusega, mis destabiliseerib olukorda Ukrainas
   EUROOPA LIIDU NÕUKOGU,
   võttes arvesse Euroopa Liidu toimimise lepingut, eriti selle artiklit 215,
   võttes arvesse nõukogu 30. novembri 2017. aasta otsust (ÜVJP) 2017/2214, millega muudetakse otsust 2014/512/ÜVJP, mis käsitleb piiravaid meetmeid seoses Venemaa tegevusega, mis destabiliseerib olukorda Ukrainas (1),
   võttes arvesse liidu välisasjade ja julgeolekupoliitika kõrge esindaja ning Euroopa Komisjoni ühist ettepanekut
   ning arvestades järgmist:
   
               (1)
            
            
               Nõukogu võttis 31. juulil 2014. aastal vastu määruse (EL) nr 833/2014 (2).
            
         
               (2)
            
            
               Nõukogu võttis 30. novembril 2017 vastu otsuse (ÜVJP) 2017/2214, et lubada teatavat tegevust seoses sõjaliste kaupade ühisesse Euroopa Liidu nimekirja kantud hüdrasiiniga (CAS 302–01-2), mille kontsentratsioon on 70 % või rohkem ning mis on vajalik missiooni ExoMars 2020 raames moodulite ExoMars Carrier Module lennuks ning ExoMars Descent Module katsetamiseks ja lennuks.
            
         
               (3)
            
            
               Kõnealused muudatused kuuluvad aluslepingu kohaldamisalasse ja seepärast on nende rakendamiseks vaja liidu tasandi õigusakti, eelkõige tagamaks, et kõik liikmesriigid kohaldaksid neid ühetaoliselt.
            
         
               (4)
            
            
               Määrust (EL) nr 833/2014 tuleks seetõttu vastavalt muuta,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EL) nr 833/2014 artiklit 4 muudetakse järgmiselt.
   
               1)
            
            
               Lisatakse järgmine lõige:
               „2aa.   Lõike 1 punktides a ja b sätestatud keelde ei kohaldata otse ega kaudselt sellise tehnilise abi, rahastamise või rahalise abi andmise suhtes, mis on seotud hüdrasiini (CAS 302–01-2), mille kontsentratsioon on 70 % või rohkem, müügi, tarnimise, üleandmise või ekspordi ja impordiga, ostu või transpordiga, tingimusel et asjaomane tehniline abi, rahastamine või rahaline abi osutab hüdrasiinile, mis on ette nähtud:
               
                           a)
                        
                        
                           missiooni ExoMars 2020 raames toimuvateks mooduli ExoMars Descent Module katsetamisteks ja lennuks koguses, mis on välja arvutatud vastavalt kõnealuse missiooni iga etapi vajadustele ja mis ei ületa kogu missiooni kestel 5 000 kg, või
                        
                     
                           b)
                        
                        
                           missiooni ExoMars 2020 raames toimuvaks mooduli ExoMars Carrier Module lennuks koguses, mis on välja arvutatud vastavalt lennu vajadustele ja mis ei ületa 300 kg.“
                        
                     
         
               2)
            
            
               Lõige 2b asendatakse järgmisega:
               „2b.   Lõigetes 2a ja 2aa osutatud tegevustega seotud tehnilise abi, rahastamise või rahalise abi otseseks või kaudseks andmiseks on vaja pädevate asutuste eelnevat luba.
               Loataotlejad esitavad pädevatele asutustele kõik nõutavad asjakohased andmed.
               Pädevad asutused teavitavad komisjoni kõigist antud lubadest.“
            
         Artikkel 2
   Käesolev määrus jõustub järgmisel päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 30. november 2017
      
         
            Nõukogu nimel
         
         
            eesistuja
         
         K. SIMSON
      
   
   
      (1)  Vt käesoleva Euroopa Liidu Teataja lk 20.
   
      (2)  Nõukogu 31. juuli 2014. aasta määrus (EL) nr 833/2014, mis käsitleb piiravaid meetmeid seoses Venemaa tegevusega, mis destabiliseerib olukorda Ukrainas (ELT L 229, 31.7.2014, lk 1).